CELEX: 52019PC0199
Language: sl
Date: 2019-04-29
Title: Predlog SKLEP SVETA o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, v zvezi s sprejetjem sklepov o poslovniku Skupnega odbora ter mandata posebnih pododborov

EVROPSKA KOMISIJA
            Bruselj, 29.4.2019
            COM(2019) 199 final
            2019/0098(NLE)
            Predlog
            SKLEP SVETA
            o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, v zvezi s sprejetjem sklepov o poslovniku Skupnega odbora ter mandata posebnih pododborov
            
               
         
         
            
               OBRAZLOŽITVENI MEMORANDUM
            
            
               1.PREDMET UREJANJA PREDLOGA
            
            
               Ta predlog se nanaša na sklep o določitvi stališča glede predvidenega sprejetja poslovnika Skupnega odbora in mandata posebnih pododborov, ki se v imenu Unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum).
            
            
               2.OZADJE PREDLOGA
            
            
               2.1.Okvirni sporazum o partnerstvu in sodelovanju med EU in Filipini
            
            
               Cilj Sporazuma je vzpostaviti okrepljeno partnerstvo med EU in njenimi državami članicami ter Filipini ter poglobiti in spodbujati dvostransko sodelovanje pri vprašanjih skupnega interesa, ki odraža skupne vrednote in načela, vključno z okrepitvijo dialoga na visoki ravni. Sporazum bo vzpostavil skladen pravno zavezujoč okvir za odnose med EU in Filipini. Sporazum je bil podpisan 11. julija 2012 v Phnom Penhu in je začel veljati 1. marca 2018.
            
            
               2.2.Skupni odbor
            
            
               Skupni odbor se ustanovi v skladu s členom 48 Sporazuma. Njegove glavne naloge so zagotavljanje pravilnega delovanja in izvajanja Sporazuma, določanje prednostnih nalog glede na cilje Sporazuma in oblikovanje priporočil za spodbujanje ciljev Sporazuma. Druge naloge Skupnega odbora vključujejo nadzor pravilnega delovanja vseh sektorskih sporazumov ali protokolov, ki so bili ali bodo sklenjeni med pogodbenicama.
            
            
               Skupni odbor po potrebi pripravlja priporočila in sprejema sklepe, da se dosežejo cilji Sporazuma. Skupni odbor se srečuje na ravni visokih uradnikov. Skupni odbor sprejme svoj poslovnik. Lahko ustanavlja posebne pododbore za obravnavo določenih vprašanj.
            
            
               2.3.Predvideni akt Skupnega odbora
            
            
               Na svoji prvi seji Skupni odbor sprejme sklep glede sprejetja poslovnika Skupnega odbora ter sklep o mandatu posebnih pododborov (v nadaljnjem besedilu: predvidena akta).
            
            
               Namen predvidenih aktov je v skladu s členom 48(5) Sporazuma sprejeti poslovnik, na katerem temelji delovanje Skupnega odbora, ter mandat posebnih pododborov, da se omogoči izvajanje Sporazuma.
            
            
               3.STALIŠČE, KI SE ZASTOPA V IMENU UNIJE
            
            
               Cilj stališča, ki se sprejme v imenu Unije, bi moralo biti sprejetje poslovnika Skupnega odbora EU-Filipini ter mandata posebnih pododborov. Stališče bi moralo temeljiti na osnutkih sklepov Skupnega odbora.
            
            
               4.PRAVNA PODLAGA
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zato, ker predstavljajo pravila mednarodnega prava, ki velja za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vplivajo na vsebino ureditve, ki jo sprejme zakonodajalec Unije“
                  1
               .
            
         
         
            
               4.1.2.Uporaba v obravnavanem primeru
            
            
               Skupni odbor je organ, ustanovljen s sporazumom, tj. z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani.
            
            
               Akt, k sprejetju katerega je Skupni odbor pozvan, je akt s pravnim učinkom. To je zato, ker mora Skupni odbor v skladu s členom 48(5) Sporazuma sprejeti svoj poslovnik, ki bo zavezujoč za Unijo.
            
            
               Predvidena akta ne dopolnjujeta ali spreminjata institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenih aktov, glede katerih se v imenu Unije zavzame stališče. Če ima akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               Kar zadeva akt, ki ima hkrati več ciljev ali elementov, ki so neločljivo povezani, ne da bi bil kateri od njih v razmerju do drugih postranski, mora materialna pravna podlaga sklepa iz člena 218(9) PDEU izjemoma vključevati različne ustrezne pravne podlage.
            
            
               4.2.2.Uporaba v obravnavanem primeru
            
            
               Predvidena akta sta namenjena podpiranju ciljev Sporazuma in olajševanju njegovega izvajanja. Poslovnik se nanaša na splošno delovanje organa, ustanovljenega na podlagi Sporazuma. Zato je treba področje, na katero spada izpodbijani sklep, določiti glede na Sporazum kot celoto
                  2
               .
            
            
               V tem primeru je prevladujoči namen in sestavni del Sporazuma sodelovanje z državo v razvoju (člen 209 PDEU)
                  3
               . Zato bi morala biti ustrezna pravna podlaga člen 209 PDEU.
            
            
               4.3.Sklep
            
            
               Pravna podlaga za predlagani sklep bi moral biti člen 209 PDEU v povezavi s členom 218(9) PDEU.
            
            
               5.OBJAVA PREDVIDENIH AKTOV
            
            
               Ker bo z aktom Skupnega odbora določen njegov poslovnik, je primerno, da se ga po sprejetju objavi v Uradnem listu Evropske unije. 
            
            
               2019/0098 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, v zvezi s sprejetjem sklepov o poslovniku Skupnega odbora ter mandata posebnih pododborov
            
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 209 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum) je začel veljati 1. marca 2018.
            
            
               (2)S členom 48(1) Sporazuma se ustanovi Skupni odbor, ki je pristojen za zagotavljanje ustreznega delovanja in izvajanja Sporazuma.
            
            
               (3)Člen 48(5) Sporazuma določa, da Skupni odbor sprejme svoj poslovnik, člen 48(3) pa določa, da lahko ustanovi posebne pododbore.
            
            
               (4)Da se zagotovi učinkovito izvajanje Sporazuma, bi bilo treba poslovnik Skupnega odbora sprejeti čim prej.
            
            
               (5)Primerno je, da se določi stališče, ki se v imenu Unije zavzame v Skupnem odboru. Stališče Unije v Skupnem odboru bi zato moralo temeljiti na priloženih osnutkih sklepov Skupnega odbora –
            
            
               SPREJEL NASLEDNJI SKLEP: 
            
            
               Člen 1
            
            
               Stališče o predvidenem sprejetju poslovnika Skupnega odbora in določitvi mandata njegovih pododborov, ki se zastopa v imenu Unije na prvi seji Skupnega odbora EU-Filipini, temelji na osnutkih sklepov Skupnega odbora, ki so priloženi temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014 v zadevi Nemčija proti Svetu (OIV), C-399/12, ECLI:EU:C:2014:2258, točke 61–64.
               
               
                  
                     (2)
                  
                        Sodba Sodišča z dne 4. septembra 2018 v zadevi Komisija proti Svetu (Kazahstan), C-244/17, ECLI:EU:C:2018:662, točka 40.
               
               
                  
                     (3)
                  
                        Za področje razvojne politike glej zadevo C-377/12, Komisija proti Svetu (Filipini), točki 36–37.
               
            
      
    ---documentbreak--- 
      
         
               EVROPSKA KOMISIJA
            Bruselj, 29.4.2019
            COM(2019) 199 final
            PRILOGI
            k
            predlogu Sklepa Sveta
            o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, v zvezi s sprejetjem sklepov o poslovniku Skupnega odbora ter mandata posebnih pododborov
            
               
         
         
            
               PRILOGA I
            
            
            
               SKLEP ŠT. 1 /[../..] SKUPNEGA ODBORA
            
            
               z dne...
            
            
               o sprejetju svojega poslovnika
            
            
            
               SKUPNI ODBOR EU-FILIPINI JE –
            
            
               ob upoštevanju Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum) in zlasti člena 48 Sporazuma,
            
            
               ob upoštevanju naslednjega:
            
            
               (1)
                     Sporazum je začel veljati 1. marca 2018.
            
            
               (2)
                     Zato bi bilo treba sprejeti poslovnik Skupnega odbora –
            
            
               SKLENIL:
            
            
               Edini člen
            
            
               1.
                     Sprejme se poslovnik Skupnega odbora, kot je določen v Prilogi. 
            
            
               2.
                     Ta sklep začne veljati na dan sprejetja.
            
            
            
               V..., dne... 
            
            
            
               Za Skupni odbor EU-Filipini 
                  Predsednik
            
         
         
            
            
               
            
            
               Priloga A
            
            
               Poslovnik Skupnega odbora
            
            
            
               Člen 1
            
            
               Naloge in sestava
            
            
               1.
                     Skupni odbor izvaja naloge iz člena 48 Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum), ki sta v nadaljnjem besedilu skupno imenovani „pogodbenici“ ali posamično „pogodbenica“.
            
            
               2.
                     Skupni odbor sestavljajo predstavniki obeh pogodbenic na ravni visokih uradnikov.
            
            
               Člen 2
            
            
               Seje
            
            
               1.
                     Skupni odbor se običajno sestane vsaki dve leti. Seje Skupnega odbora skliče predsednik. Seje so organizirane izmenično v Manili in Bruslju na sporazumno določen datum. Izredne seje Skupnega odbora se lahko skličejo na zahtevo katere koli pogodbenice, če se pogodbenici tako dogovorita.
            
            
               2.
                     Ob soglasju pogodbenic lahko seje Skupnega odbora izjemoma potekajo v obliki video- ali telekonference.
            
            
               3.
                     Seje Skupnega odbora potekajo izključno med predstavniki pogodbenic in so zaupne, razen če se pogodbenici ne dogovorita drugače.
            
            
            
               Člen 3
            
            
               Predsednik
            
            
               Pogodbenica, ki je gostiteljica prve seje Skupnega odbora, Skupnemu odboru predseduje od datuma navedene seje do 31. decembra istega leta. Skupni odbor od takrat izmenično predseduje po dve leti.
            
            
         
         
            
               Člen 4
            
            
               Udeleženci
            
            
               1.
                     Delegacija vsake pogodbenice je sestavljena iz predstavnikov pogodbenic na ravni visokih uradnikov.
            
            
               2.
                     Pogodbenici druga drugo obvestita o dejanski sestavi svoje delegacije 21 delovnih dni pred sejo.
            
            
               3.
                     Predsednik zagotovi, da so vsi udeleženci sej Skupnega odbora predstavniki pogodbenic, imenovani za ta namen. Pomisleki o sestavi delegacije se predložijo predsedniku.
            
            
               4.
                     Pogodbenice po predhodnem dogovoru na sejo povabijo tretje osebe, da po potrebi zagotovijo informacije o določeni zadevi. Vsaka pogodbenica mora drugo pogodbenico vsaj enaindvajset (21) delovnih dni pred sejo obvestiti o nameri, da bo povabila tretjo osebo.
            
            
            
               Člen 5
            
            
               Sekretariat
            
            
               Predstavnik Evropske službe za zunanje delovanje in predstavnik ministrstva za zunanje zadeve Republike Filipini delujeta skupaj kot sekretarja Skupnega odbora. Vsa sporočila za predsednika Skupnega odbora in od njega se posredujejo sekretarjema. Korespondenca za predsednika Skupnega odbora in od njega je lahko v kakršni koli pisni obliki, vključno z elektronsko pošto.
            
            
            
               Člen 6
            
            
               Dnevni red sej
            
            
               1.
                     Predsednik za vsako sejo pripravi začasni dnevni red. Začasni dnevni red se skupaj z zadevnimi dokumenti pošlje vsaj enaindvajset (21) delovnih dni pred sejo.
            
            
               2.
                     Dnevni red sprejme Skupni odbor. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.
            
            
            
               Člen 7
            
            
               Zapisnik
            
            
               1.
                     Sekretarja skupaj pripravita osnutek povzetka rezultatov oziroma sklepov seje.
            
            
               2.
                     Vodja delegacije vsake pogodbenice odobri in podpiše osnutek povzetka v dveh izvodih. Vsaka pogodbenica prejme en izvirnik odobrenega in podpisanega povzetka.
            
         
         
            
            
               Člen 8
            
            
               Sklepi in priporočila
            
            
               1.
                     Skupni odbor lahko sprejema sklepe ali pripravlja priporočila, da bi dosegel cilje iz Sporazuma. Sklepi in priporočila se sprejmejo z medsebojnim dogovorom pogodbenic. Sklepi in priporočila se sprejmejo po zaključku njunih notranjih postopkov pogodbenic v skladu z njihovimi zakoni in drugimi predpisi.
            
            
               2.
                     Skupni odbor lahko sklene, da sprejme sklepe ali priporočila s pisnim postopkom. V takih primerih se pogodbenici dogovorita za čas trajanja postopka. Če po izteku navedenega roka nobena od pogodbenic na predlagani sklep ali priporočilo ni izrazila nasprotovanja, predsednik Skupnega odbora razglasi, da je bil sklep oziroma priporočilo sprejeto brez nasprotovanja.
            
            
            
            
            
               Člen 9
            
            
               Stroški
            
            
               1.
                     Vsaka pogodbenica krije svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sejah Skupnega odbora.
            
            
               2.
                     Vsaka pogodbenica krije svoje stroške v zvezi s tolmačenjem na sejah in prevajanjem.
            
            
               3.
                     Pogodbenica gostiteljica seje krije stroške, povezane z organizacijo sej in razmnoževanjem dokumentov.
            
            
            
               Člen 10
            
            
               Posebni pododbori
            
            
               1.
                     V skladu s členom 48(3) Sporazuma lahko Skupni odbor ustanovi posebne pododbore, ki mu pomagajo pri izvajanju njegovih nalog. Posebni pododbori po vsaki seji poročajo izključno Skupnemu odboru.
            
            
               2.
                     Skupni odbor opredeli mandat vsakega posebnega pododbora.
            
            
               3.
                     Skupni odbor se lahko odloči, da spremeni pristojnosti ali odpravi kateri koli obstoječi posebni pododbor.
            
            
               4.
                     Posebni pododbori lahko predložijo priporočila za odobritev Skupnega odbora.
            
         
         
            
               PRILOGA II
            
            
               SKLEP ŠT. 2 /[../..] SKUPNEGA ODBORA EU-FILIPINI
            
            
               z dne...
            
            
               o ustanovitvi posebnih pododborov in sprejetju njihovega mandata
            
            
            
               SKUPNI ODBOR EU-FILIPINI JE –
            
            
               ob upoštevanju Okvirnega sporazuma o partnerstvu in sodelovanju med Evropsko
            
            
               unijo in njenimi državami članicami na eni strani ter Republiko Filipini na drugi strani (v nadaljnjem besedilu:
            
            
               Sporazum) in zlasti člena
            
            
               48(3) Sporazuma in člena [10] Poslovnika Skupnega odbora,
            
            
               ob upoštevanju naslednjega:
            
            
               (1)
                     Za omogočanje razprav na strokovni ravni o ključnih področjih, za katera se Sporazum uporablja, bi bilo treba ustanoviti posebne pododbore.
            
            
               (2)
                     V skladu s členom [8] poslovnika Skupnega odbora lahko Skupni odbor odloči, da bo sklepe sprejel po pisnem postopku [če se pisni postopek v tem primeru uporablja] –
            
            
               SPREJEL NASLEDNJI SKLEP:
            
            
               Edini člen
            
            
               Ustanovijo se posebni pododbori iz Priloge A. Mandat posebnih pododborov je določen v Prilogi B.
            
            
            
               V Bruslju,
            
            
               Za Skupni odbor EU-Filipini
                  Predsednik
            
            
               
         
         
            
               Priloga A
            
            
               Skupni odbor EU-Filipini je –
            
            
               Posebni pododbori
            
            
               
            
               Priloga B
            
            
               Mandat posebnih pododborov, ustanovljenih v skladu z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, ki sta v nadaljnjem besedilu skupno imenovani „pogodbenici“ ali posamično „pogodbenica“.
            
            
            
               Člen 1
            
            
               Posebni pododbori obravnavajo zadeve ali posebne projekte, povezane z ustreznim področjem sodelovanja.
            
            
            
               Člen 2
            
            
               Posebni pododbori delujejo v okviru pooblastil Skupnega odbora. Poročajo predsedniku Skupnega odbora ter mu po vsaki seji posredujejo povzetek rezultatov oziroma sklepov v tridesetih (30) koledarskih dneh.
            
            
            
               Člen 3
            
            
               1.
                     Posebni pododbori so sestavljeni iz predstavnikov pogodbenic. Vodje delegacij zadevnih posebnih pododborov se pred sejo medsebojno obveščajo o zastopanju obeh pogodbenic v posebnih odborih.
            
            
               2.
                     Na podlagi pisnega dogovora zadevnih vodij delegacij posebnih pododborov lahko posebni pododbori na svoje seje povabijo tretje osebe in se z njimi po potrebi posvetujejo v zvezi z določenimi točkami dnevnega reda. Vsaka pogodbenica mora drugo pogodbenico vsaj deset (10) delovnih dni pred sejo obvestiti o nameri, da bo povabila tretjo osebo. O izbiri tretje osebe ali tretjih oseb se pogodbenici dogovorita pred sejo.
            
            
            
               Člen 4
            
            
               Posebnim pododborom predseduje in načeloma gosti pogodbenica, ki predseduje v Skupnem odboru.
            
            
         
         
            
               Člen 5
            
            
               Predstavnik Evropske službe za zunanje delovanje ali zadevnega generalnega direktorata Evropske komisije ter zadevne glavne agencije za vlado Republike Filipini delujeta skupaj kot sekretarja posebnih pododborov.
            
            
            
               Člen 6
            
            
               1.
                     Posebni pododbori se sestanejo po dogovoru pogodbenic, ko to zahtevajo okoliščine, in sicer na podlagi pisne zahteve ene od pogodbenic. Vsaka seja poteka na kraju in ob času, o katerih se dogovorita pogodbenici. Ob soglasju obeh pogodbenic lahko seje pododborov izjemoma potekajo v obliki video- ali telekonference.
            
            
               2.
                     Na zahtevo ene od pogodbenic za sejo posebnega pododbora sekretar druge pogodbenice odgovori v enaindvajsetih (21) delovnih dneh od njenega prejema.
            
            
               3.
                     Ob upoštevanju člena 3(2) v zvezi s tretjimi osebami vsaka pogodbenica pravočasno pred sejo obvesti predsednika o predvideni sestavi svoje delegacije.
            
            
            
               Člen 7
            
            
               1.
                     Predsednik pogodbenicama posreduje osnutek dnevnega reda najpozneje enaindvajset (21) delovnih dni pred sejo.
            
            
               2.
                     Katera koli od pogodbenic lahko zahteva, naj predsednik na dnevni red seje posebnega pododbora uvrsti določeno točko. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.
            
            
            
               Člen 8
            
            
               1.
                     Sekretarja skupaj pripravita osnutek povzetka rezultatov oziroma sklepov.
            
            
               2.
                     Vodja delegacije vsake pogodbenice pred koncem vsake seje odobri in podpiše osnutek povzetka v dveh izvodih. Vsaka pogodbenica prejme en izvirnik odobrenega in podpisanega povzetka.
            
            
               3.
                     Seje posebnih pododborov potekajo izključno med predstavniki pogodbenic in so zaupne, razen če se pogodbenici ne dogovorita drugače.